ཐིམ་ཕུག་ལུ་ ཕྱགས་སྙིགས་འཛིན་སྐྱོང་གི་ ཁྲིམས་ལུགས་ལུ་མ་གནས་མི་༡༤༡ དེ་ཅིག་ལུ་ ཉེས་བྱ་བཀལ་ཡོདཔ། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Saturday , December 3 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
ཁྲོམ་སྡེའི་ས་ཁོངས་ནང་ ཕྱགས་སྙིགས་ཞིབ་དཔྱད་འབད་བའི་བསྒང་།
ཐིམ་ཕུག་ལུ་ ཕྱགས་སྙིགས་འཛིན་སྐྱོང་གི་ ཁྲིམས་ལུགས་ལུ་མ་གནས་མི་༡༤༡ དེ་ཅིག་ལུ་ ཉེས་བྱ་བཀལ་ཡོདཔ།
admin November 18, 2022 གནས་ཚུལ་དང་པ།, གནས་ཚུལ། Leave a comment 38 Views
༉ ཐིམ་ཕུག་ཁྲོམ་གྱི་ ལྕང་ལམ་བདའ་སྟེ་ ཟ་ཁང་ཅིག་གི་ རྒྱབ་ཁར་ཡོད་པའི་ སྣུམ་འཁོར་བཞག་སའི་ས་ཁོངས་ནང་ ཤིང་གི་ཨེན་ཏ་དང་ ཤོག་པང་ངམ་ ཤིང་སྒྲོམ་ཚུ་ བཞག་ཡོདཔ་ཨིན་པས།
ཁྲོམ་སྡེའི་གཙང་སྦྲ་ཞིབ་དཔྱོདཔ་ཚུ་གིས་ ཕྱགས་སྙིགས་དེ་ ཟ་ཁང་ནང་ལས་ ཐོན་ཐོནམ་ཨིན་ན་མེན་ན་ ངེས་བརྟན་བཟོ་ནིའི་དོན་ལུ་ ཟ་ཁང་གི་ འཛིན་སྐྱོང་པ་དང་གཅིག་ཁར་ ཕྱད་ཡོདཔ་བཞིན་དུ་ ཕྱགས་སྙིགས་དེ་ ཟ་ཁང་གི་ཨིནམ་ལས་ ཕྱགས་སྙིགས་སྔོན་འགོག་དང་ འཛིན་སྐྱོང་ཁྲིམས་ལུགས་༢༠༡༦ ཅན་མ་དང་འཁྲིལ་ ཟ་ཁང་དེ་ལུ་ ཉེས་བྱ་དངུལ་ཀྲམ་༥༠༠བཀལ་ཡོདཔ་ཨིན་པས།
སྤྱི་ཟླ་༡༡ པའི་ཚེས་༡༦ ལུ་ ཁྲོམ་སྡེའི་ཞིབ་དཔྱོདཔ་ཚུ་གིས་ ཁྲོམ་སྡེའི་ནང་ ཕྱགས་སྙིགས་སྔོན་འགོག་དང་ འཛིན་སྐྱོང་ཁྲིམས་ལུགས་ལུ་ མ་གནས་མི་ ཚོང་ལས་ཇོ་བདག་༥༡ དང་ གཙུག་སྡེ་༧ ལུ་ ཉེས་བྱ་ཚུ་ བཀལ་ཡོདཔ་ཨིན་པས།
དེ་བཟུམ་སྦེ་ ཕྱགས་སྙིགས་འཛིན་སྐྱོང་ཚོགས་ཆུང་ལས་ འགོ་དཔོན་སྡེ་ཚན་ཅིག་གིས་ ཐིམ་ཕུག་གི་ འཛུལ་སྒོ་ལས་ ཁ་ས་གྲབ་ཅུ་ཁྲོམ་ཚུན་ ཚོང་ལས་ཇོ་བདག་༧༩ དང་ ཁྱིམ་གྱི་ཇོ་བདག་༤ ལུ་ཡང་ ཉེས་བྱ་བཀལ་ཡོདཔ་ཨིན་པས།
ཕྱགས་སྙིགས་འཛིན་སྐྱོང་ཚོགས་ཆུང་གིས་ ད་ལས་ཕར་ རྒྱལ་ཁབ་ནང་ ཕྱགས་སྙིགས་འཛིན་སྐྱོང་ལམ་ལུགས་དེ་ དམ་དམ་སྦེ་ ལག་ལེན་འཐབ་ནི་ཨིནམ་བཞིན་དུ་ ཚོགས་ཆུང་དེ་ བློན་ཆེན་གྱིས་ བཀོད་རྒྱ་གནང་མི་དང་བསྟུན་ ཟླཝ་འདི་ནང་ གཞི་བཙུགས་འབད་ཡོདཔ་ཨིན་པས།
ཚོགས་ཆུང་དེ་ནང་ འབྲུག་རྒྱལ་པོའི་ དྲུང་ཆེན་ཡིག་ཚང་དང་ རྒྱལ་པོའི་གཟིམ་དཔོན་ཡིག་ཚང་ རྒྱལ་ཡོངས་ས་འཇལ་ལྷན་ཚོགས་ ཞབས་ཏོག་ལྷན་ཁག་ བདེ་སྲུང་ཡིག་ཚང་ དེ་ལས་ ཐིམ་ཕུག་རྫོང་ཁག་དང་ རྒྱལ་ཡོངས་རང་བཞིན་མཐའ་འཁོར་གནས་སྟངས་ དྲུང་ཆེན་ཡིག་ཚང་ཚུ་ལས་ འགོ་དཔོན་ཚུ་ ཡོདཔ་ཨིན་པས།
འབྲུག་རྒྱལ་པོའི་ དྲུང་ཆེན་ཡིག་ཚང་འོག་གི་ གྲུབ་འབྲས་འཛིན་སྐྱོང་ཡིག་ཚང་གི་ འགོ་འཛིན་ཡང་ཨིན་མི་ ཚོགས་ཆུང་གི་ཁྲི་འཛིན་ ཀརྨ་ཡོན་ཏན་གྱིས་ སླབ་དོ་བཟུམ་འབད་བ་ཅིན་ མི་དབང་མངའ་བདག་རིན་པོ་ཆེ་མཆོག་གིས་ ཕྱགས་སྙིགས་དེ་ ཚ་གྱང་ཅན་ཅིག་ཨིནམ་ལས་ བདག་འཛིན་འཐབ་དགོཔ་སྦེ་ གསུངས་གནང་ཡི་ཟེར་ཨིན་པས།
ཁོ་གིས་ སླབ་མིའི་ནང་ ཕྱགས་སྙིགས་འཛིན་སྐྱོང་ཚོགས་ཆུང་དེ་ རྒྱལ་ཁབ་ནང་ ཕྱགས་སྙིགས་ཀྱི་གནས་སྟངས་ ག་དེ་སྦེ་ ཡར་དྲགས་གཏང་ཚུགས་ག་ བལྟ་ནིའི་དོན་ལུ་ གཞི་བཙུགས་འབད་ཡོདཔ་བཞིན་དུ་ ད་ལྟོ་ཚུན་ གོ་བརྡ་སྤྲོད་ནི་དང་ ཕྱགས་བརྡར་ལས་རིམ་ལ་སོགས་པའི་ ཐབས་ལམ་ཚུ་བཏོན་རུང་ གྲུབ་འབྲས་དེ་ཅིག་ མིན་འདུག་ཟེར་ཨིན་པས།
ད་ལས་ཕར་ ཕྱགས་སྙིགས་འཛིན་སྐྱོང་གི་ཐད་ཁར་ དམ་དམ་འབད་དགོ་པས་ཟེར་ ཨིནམ་བཞིན་དུ་ ཐབས་ལམ་ལེགས་ཤོམ་དེ་ར་ ཕྱགས་སྙིགས་བཀོ་མི་ཚུ་ལུ་ ཉེས་བྱ་བཀལ་ནི་དེ་རྐྱངམ་གཅིག་ཨིན་མས་ཟེར་ ཀརྨ་ཡོན་ཏན་གྱིས་ བཤདཔ་ཨིན་པས།
རྒྱལ་ཁབ་ནང་ ཕྱགས་སྙིགས་འཛིན་སྐྱོང་ ཡར་དྲག་གཏང་ནི་དང་ ཕྱགས་སྙིགས་འཛིན་སྐྱོང་འཐབ་ནིའི་དོན་ལུ་ རང་བཞིན་གནས་སྟངས་དང་མཐུན་པའི་ ཐབས་ལམ་ཚུ་ འཚོལ་ཞིབ་འབད་ཐབས་ལུ་ ཚོགས་ཆུང་གིས་ བསྐྱར་ཞིབ་འབད་དེ་ སྲིད་བྱུས་དང་ ཁྲིམས་ལུགས་ལ་སོགས་པའི་ བསྒྱུར་བཅོས་ཀྱི་ གྲོས་འདེབས་ཚུ་ བཀོད་ནི་ཨིན་པས།
ཚོགས་ཆུང་གིས་ ཕྱགས་སྙིགས་འཛིན་སྐྱོང་ལག་ལེན་ནང་ སྤྲོ་བ་བསྐྱེད་བཅུག་ནི་དང་ མི་མང་ལུ་ བདག་དབང་བཙུགས་ཐབས་ལུ་ ཞབས་ཏོག་དང་ སྤྲོ་བ་བསྐྱེད་ཚུགས་པའི་ མཐུན་རྐྱེན་ལ་སོགས་པའི་ རྒྱབ་སྐྱོར་ཚུ་ ངེས་བརྟན་བཟོ་ནི་ཨིནམ་བཞིན་དུ་ རང་བཞིན་མཐའ་འཁོར་གནས་སྟངས་ལྷན་ཚོགས་ཀྱིས་ ཕྱགས་སྙིགས་ཀྱི་ ཉེས་སྤྱོད་དང་ ཉེས་བྱ་བསྐྱར་ཞིབ་འབད་མི་དེ་ འཕྲལ་མགྱོགས་ར་ ལག་ལེན་འཐབ་ནི་ཨིན་པས།
རྫོང་ཁག་ག་རའི་ནང་ ལག་ལེན་འཐབ་བཏུབ་མི་ ཉེས་སྤྱོད་གསརཔ་༣ དེ་ བཟོ་སྐྲུན་གྱི་ཅ་ཆས་དང་ ས་བརྐོ་མི་ཚུ་བརྩིས་ཏེ་ ཕྱགས་སྙིགས་ཀྱི་རིགས་ཚུ་ སྔོན་འགོག་འབད་ནིའི་ནང་ འཐུས་ཤོར་བྱུང་མི་ བཟོ་སྐྲུན་ས་ཁོངས་ཚུ་ནང་ ཚོན་བཏང་སྟེ་ཡོད་མི་ ཕྱགས་སྙིགས་གསོག་འཇོག་མཐུན་རྐྱན་ནམ་ ཕྱགས་སྙིགས་ཧོད་ཚུ་བྱིན་ནི་ལུ་ འཐུས་ཤོར་མི་ དེ་ལས་ སྒྲིག་གཡོག་ནང་ཡོད་མི་ འགོ་དཔོན་ཚུ་དང་གཅིག་ཁར་ མཐུན་འབྲེལ་འབད་ནིའི་ནང་ འཐུས་ཤོར་བྱུང་མི་ཚུ་ལུ་ ཉེས་བྱ་སྦོམ་སྦེ་ར་ ཕོག་ནི་ཨིན་པའི་གནས་ཚུལ།
སྐད་སྒྱུར་ སྐལ་བཟང་དབང་ཕྱུག།
About admin
Previous རྒྱལ་ཡོངས་ཚོགས་སྡེ་གིས་ ཞི་གཡོག་ལེགས་བསྒྱུར་དཔྱད་ཡིག་གུ་ ལོག་གསུང་གྲོས་གནང་ནི།
Next སྐྱིན་འགྲུལ་ལེན་མི་དང་ བྱིན་མི་༢ ཆ་ར་གིས་ འགན་ཁུར་དང་ འགན་འཁྲི་འབག་དགོཔ།
Related Articles
ཆེད་དུ་བཀོད་པའི་ ཞི་གཡོགཔ་དང་ མི་མང་ལས་གཡོགཔ་ཚུ་གིས་ བརྒྱུད་འབྲེལ་འཐུས་ མི་འཐོབ་ནི།
December 3, 2022
སློབ་གྲྭའི་དབུ་འཛིན་ཚུ་ གནས་སོར་གཏང་ནིའི་དོན་ལུ་ འཆར་དངུལ་མེདཔ།
December 3, 2022
ང་བཅས་ཀྱིས་ རྣམ་དག་ཅན་གྱི་ སྲིད་ཚོགས་ཅིག་སྦེ་འཐོན་འོང་།
December 3, 2022
Check Also
རང་འབྱུང་ལུ་ ཁྲག་འཐུང་བདུད་འཇོམས་གླིང་པའི་ གསུང་འབུམ་ལྗགས་ལུང་ གནང་པའི་བསྒང་ཡོདཔ།
༉ བཀྲིས་སྒང་ རང་འབྱུང་འོད་གསལ་ཆོས་གླིང་དགོན་པ་ལུ་ གདུང་སྲས་ དགའ་རབ་རིན་པོ་ཆེ་མཆོག་གིས་ ཁྲག་འཐུང་བདུད་འཇོམས་གླིང་པའི་ གསུང་འབུམ་ལྗགས་ལུང་གནང་སར་ ཤར་ཕྱོགས་རྫོང་ཁག་དང་ ས་གནས་སོ་སོ་ལས་ དད་ཅན་སྐྱ་སེར་ཕོ་མོ་༡༠,༠༠༠ ལྷགཔ་ཅིག་འཛོམས་ནུག། གསུང་འབུམ་པོ་ཏི་༢༡ འབད་མིའི་ལྗགས་ལུང་དེ་ ཉིན་བསྟར་བཞིན་དུ་ དྲོ་པ་ཆུ་ཚོད་༨ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།